Lav et referat af nedenstående tekst:

Tekst:
Retten i Aalborg slår tirsdag formiddag dørene op til andendagen af den meget omtalte retssag omkring rufferi, som en tidligere byrådspolitiker er tiltalt for. Han er sigtet for at have arrangeret mindst seks gangbangs på en adresse i Skelund samt på en anden adresse nær Øster Hurup. Den 59-årige benægter ikke at have arrangeret gangbangs, men han nægter, at han har tjent penge på sammenkomsterne. Atlså rufferi, som er ulovligt. Mandag afgav den 59-årige sin forklaring i retten. Tirsdag er det de involverede kvinders tur til at blive afhørt. - Her skal de fortælle deres side af historien, så de får mulighed for at fortælle, hvordan de har oplevet det hele, siger TV2 Nords reporter Julie Schou Nielsen, som følger sagen i retten. Kvindelig journalist var muldvarp Det var da en kvindelig journalist gik undercover og udgav sig for at være interesseret i at medvirke i den tiltaltes gangbangs, at sagen begyndte. Journalisten havde fået lov til at overvære et gangbang, så hun kunne vurdere, om det var noget for hende. Men hun var udstyret med skjult mikrofon og kamera, og det materiale, hun havde med hjem, da aftenen var forbi, udleverede hun til politiet. På en af optagelserne fremgår det, at tiltalte forklarer kvinden, hvordan sådan et arrangement forløber, og at han skal have tyve procent af kvindernes indtjening. Han fortæller på lydfilen, at de tyve procent dækker over, at det hele foregår i hans private hjem, og at han sørger for mad, drikke og kondomer, og derfor er han berettiget til beløbet, siger han på optagelsen. Den 59-årige forklarede ved Retten i Aalborg mandag, at han havde gennemskuet, at kvinden var journalist og at alt, hvad han sagde, var spil for galleriet. Den 59-årige blev i 2019 dømt for rufferi. Dengang fik han en betinget fængselsstraf for at have arrangeret 73 gangbangs, som han tjente 200.000 kroner på. Der forventes at falde dom i sagen onsdag.

Referat:
Sagen mod en 59-årig tidligere byrådspolitiker tiltalt for at arrangere sexfester, fortsætter tirsdag ved retten i Aalborg. Her skal de involverede kvinder fortælle deres side af historien.